
REZUMAT 


Dan Voiculescu a fost un muzician plurivalent, cu egală disponibilitate pentru compoziţie, 
cercetare muzicologică, interpretare și pedagogie. Creaţia pianistică a fost o componentă 
constantă și permanentă în opera lui Dan Voiculescu, fiind un domeniu predilect. Conceput 
în două secțiuni, studiul se concentrează pe prezentarea generală a celor 13 lucrări pentru 
pian solo - oferind informaţii privitoare la geneza, publicarea și destinul lor interpretativ - și 
pe abordarea sintetică a unor coordonate de stil și limbaj muzical recognoscibile în creația 
pianistică a lui Dan Voiculescu, și anume: sintaxa muzicală, procedee de creaţie, genuri 
abordate și particularităţi de formă, metrică și scriitură ritmică, melodicitate și elemente de 
semiografie. 


Cuvinte cheie: creaţie pianistică, procedee de creaţie, stil, sintaxa muzicală, limbaj muzical, 
gen muzical 

Introducere 


În articolul de față am abordat segmentul creaţiei pentru pian solo — privit 
din perspectiva activității de documentare a interpretului și de familiarizare a sa cu 
universul componistic al lui Dan Voiculescu. 

Cercetarea creaţiei pianistice a impus delimitarea lucrărilor de factură 
artistică de cele explicit declarate didactice. Am consacrat primul capitol unei 
prezentări cronologice a lucrărilor sale, structurată pe următorul tipar: anul 
compunerii, date despre partitură, parcursul interpretativ (prima audiție, 
interpreţi, înregistrări), comentarii şi recenzii. Proveniența acestor informații 
înglobează compararea surselor bibliografice cu jurnalul de creație, manuscrise, 
însemnări, afișe, pliante și programe de sală din Arhiva Dan Voiculescu! și 
documente interpretative de referință, găsite atât în ADV cât și la Biblioteca și 
Studioul acustic ale Academiei de Muzică „Gheorghe Dima”. În capitolul al doilea 
am elaborat — dintr-o perspectivă generală — o abordare critică sintetică ce cuprinde 
probleme de limbaj şi probleme de scriitură întâlnite în creaţia pianistică solo a lui 
Dan Voiculescu care, mai departe, se doresc a fi integrate în formarea concepţiei 
artistice a interpretului. 


1. Prezentare generală 


1.1. Fabule 


Coperta manuscrisului? 


1 Vom folosi în continuare acronimul ADV pentru a desemna Arhiva Dan Voiculescu. 
2 ADV, cutia 30; ulterior titlul a rămas doar Fabule. 


122 


Ciclul de cinci piese intitulat Fabule este primul opus reprezentativ pentru 
pian! din creaţia lui Dan Voiculescu. A fost compus în anul 1963 și a trezit un real 
interes în lumea muzicală. 

Fabulele au fost publicate prima dată în 1970, sub egida Conservatorului 
„Gheorghe Dima” din Cluj?. Fabula III a apărut și în Sorremennaia ruminskaia forte 
piannaia muzica dlia detei i innoşestva, Sovetski Kompozitor (Moskova) în anul 1975, 
iar în 1976 Fabula IV este inclusă în volumul Rumänische Klavier Miniaturen für 
Kinder Jugendliche (Herausgegeben von Liviu Comes), Editura Peters (Leipzig). 
Ulterior, întreg ciclul a fost tipărit și la editura germană Musikverlag 
Gentner&Hartmann din Trossingen în anul 1993. 

Prima audiție a realizat-o însuşi autorul, la data de 19 decembrie 1963, 
la Conservatorul de Muzică „Gheorghe Dima” din Cluj. De-a lungul anilor, 
Fabulele au intrat şi în repertoriul pianiștilor Szabo Iulia, Isabel-Dorothea Jahn, 
Carmela Mircescu, Lucia Crăiţă - cu care există și o înregistrare din concert 
(12 ianuarie 1984, Conservatorul de Muzică „Gheorghe Dima”) și Mira Gavriș. 
Recomandăm însă ca reper interpretativ înregistrarea realizată de Dan Voiculescu 
la Radio Bucureşti în decembrie 1967. 


„Cele 5 Fabule fac parte din prima perioadă de creaţie [...]. În ele autorul 
operează cu motive scurte, iar economia de mijloace, care nu înseamnă însă 
sărăcie, pare a fi țelul spre care tinde explicit autorul. Fiecare dintre miniaturi 
se bazează pe două-trei elemente motivice lapidare, puternic individualizate, 
care generează întregul demers al crochiului muzical.”3 

„Cele cinci Fabule prezintă multe afinități cu Viziunile fugitive ale lui 
Prokofiev[...]”2. 

„Alternând contrastant ca expresivitate, cele cinci miniaturi pot fi percepute ca 
alegorii sonore de atitudine satiric-agresivă ori contemplativă?. 


1. 2. Dialoguri 
Dan Voiculescu a compus al doilea ciclu de miniaturi în perioada martie- 
aprilie 1965 (I — 10 martie, II — 12 martie, III şi IV — 18 aprilie, V — 11 aprilies). 


1 În ADV există un Rondo pentru pian, datat 1962, într-un singur exemplar, în manuscris (creion), care 
nu apare menţionat de către Dan Voiculescu în nici un alt document personal (jurnal de creaţie, 
memoriu de activitate sau fişe de activitate), aşadar îl vom considera lucrare de şcoală. 

2 În biblioteca AMGD există o copie scrisă de mână a Fabulelor (IMa 4019, inv. 92.903/1969) care este 
datată greşit 1962. Acest an apare şi în tipăritura realizată de Conservator, însă considerăm că este vorba 
de o eroare perpetuată, deoarece pe manuscris şi în jurnalul de creaţie este specificat anul 1963. 

3 Sanda Hirlav-Maistorovici, Miniatura românească pentru pian din secolul XX şi folclorul muzical autohton, 
Editura Premier, Ploieşti, 2002, p. 161. 

4 Eduard Terânyi , Doi artişti ai pianului, ziarul „Igaszsag”, Cluj-Napoca, 1965. 

5 Elena-Maria Şorban , Recital Dan Voiculescu, în revista „Tribuna”, Cluj-Napoca, nr. 7/1984. 

6 datele sunt preluate de pe manuscris. 

Dialogurile au fost publicate împreună cu Fabulele în 1970 sub egida 
Conservatorul de Muzică „Gheorghe Dima”din Cluj şi în 1993 la editura 
Musikverlag Gentner&Hartmann din Trossingen, Germania. În biblioteca Academiei 
de Muzică mai există o copie a Dialogurilor, scrisă de mână!, unde titlul apare 
modificat: Dialoguri — piese cu două planuri polifonice pentru pian. 

Acest ciclu a fost abordat, printre alţii, de pianiștii Georg Sava (cu care 
există și o înregistrare din concert din data de 19 mai 1965 — este posibil să fie 
prima audiție însă nu am găsit documente care să ne confirme), Horváth Izabella, 
Tomislav Banyov şi Mira Gavriș. 


„Dialogurile pentru pian nu neagă coordonatele stilistice și de limbaj afirmate 
în Fabule: aceeași maximă economie de mijloace însoțită de maximă încărcătură 
semantică. Dialogurile sunt, așa cum o spune și titlul, scurte conversații 
muzicale unde un anumit enunţ își cere răspunsul imediat dacă nu, așa cum se 
întâmplă uneori și în comunicarea vorbită, enunţurile se suprapun, 
desfășurându-se simultan.'? 


1.3. Sonata pentru pian 

Sonata pentru pian — monopalrtită* — este datată în aceeași perioadă cu ciclul 
Dialoguri: aprilie 1965. La Academia de Muzică există într-o singură variantă o 
copie de mână făcută de un autor necunoscut, din 19674. Această lucrare a fost 
prezentată în primă audiție în 7 aprilie 1965 la Conservatorul de Muzică 
„Gheorghe Dima” de însuși compozitorul și a intrat și în repertoriul pianistei 
Ninuca Oşanu-Pop. Ca reper interpretativ îl avem pe Dan Voiculescu — care a 
realizat înregistrarea lucrării la Radio Bucureşti în luna decembrie a anului 1967 şi 
la Conservatorul de Muzică „Gheorghe Dima” în 6 octombrie 1968. 


1. 4. Crochiuri 

Deşi lucrarea este menţionată în surse bibliografice cu titlul Crochiuri, 
datată din 1968, în jurnalul de creaţie al lui Dan Voiculescu și pe manuscris piesa 
apare sub denumirea franceză Croquis, şi conţine o singură miniatură, notată cu I. 
Așa cum se vede în imagine, lucrarea a fost concepută între anii 1967-1970, 
probabil compozitorul a lucrat la ea în mai multe etape. 


1 Ma 3942, inv. 74.420/1965, autor necunoscut. 

2 Sanda Hirlav-Maistorovici, op. cit., pag. 163. 

3 Menţiunea compozitorului în jurnalul de creaţie. 

4 Anul este extras din numărul de inventar (81.221/1967). 

Conform jurnalului de creaţie al compozitorului și cercetării noastre în 
ADV, această piesă a fost copiată într-un exemplar tuş pentru Hrisanide! și nu a 
fost publicată — există un singur exemplar, în manuscris, la ADV. 

Nu am găsit afişe, programe de sală sau înregistrări care să ateste 
parcursul său interpretativ. 


1. 5. Sonanțe 

Sonanţele (1968) se înscriu cu succes pe lista celor mai abordate lucrări din 
creaţia pianistică a lui Dan Voiculescu. 

Sonanţele au fost multiplicate în facsimil în 1971 la Conservatorul de 
Muzică „Gheorghe Dima” din Cluj. În 1979 au fost incluse în volumul Repertoriu 
românesc pentru pian apărut la Editura Muzicală din Bucureşti iar în anul 1998 sunt 
publicate la editura Musikverlag Gentner& Hartmann din Trossingen, Germania. 

Prima audiție a lucrării a fost realizată de Dan Voiculescu, la 24 mai 1968 
pe scena Conservatorului clujean, în cadrul Concertelor Sesiunii Științifice. Ulterior 
a intrat în repertoriul pianiștilor Lucia Crăiţă, Ligia Oprean, Crenguţa Goilă, 
Lukács Zsuzsanna, Ferdinand Weiss, Sanda Hirlav-Maistorovici și alţii. Ca reper 
interpretativ există înregistrări cu Dan Voiculescu (24 mai 1968 - Concertele 
Sesiunii Ştiinţifice ale Conservatorului de Muzică „Gheorghe Dima”; 24 iunie 1970 
- Recital de muzică contemporană, Conservatorul de Muzică „Gheorghe Dima”), 
Lucia Crăiță (12 ianuarie 1984 — înregistrare din concert) și Octavian Arion (26 
aprilie 1987 - înregistrare din concert). Conform jurnalului de creaţie, Dan 
Voiculescu ar fi înregistrat Sonanțele şi la Radio Bucureşti însă nu avem nici un 
document interpretativ în acest sens. 


„Sonanțele sunt scrise în 1968. Scriitura devine mai modernă, deşi recunoaștem, 
dincolo de această semiografie mai îndrăzneață, o serie de elemente care 
trădează respectul autorului pentru tehnicile de compoziţie tradiționale. Dacă 
în Dialoguri şi Fabule predomină procedee polifonice baroce (imitația, imaginea 
în oglindă), Sonanţele se constituie din trei tronsoane distincte intitulate 
STROPHA, ANTISTROPHA, EPODA, termeni împrumutaţi din versificaţia 
antică greacă.”?. 

Discursul „Sonanţelor” [...] transpune o continuitate ideatică ale cărei energii 
interne se confruntă în spaţii dinamice.”3 


1 Dan Voiculescu, Jurnal de creație, ADV; este vorba despre pianistul şi compozitorul Alexandru 
Hrisanide, stabilit în Germania, coleg de generaţie cu Dan Voiculescu. 

2 Sanda Hirlav-Maistorovici, op. cit., p. 164. 

3 Elena-Maria Şorban , Recital Dan Voiculescu, în revista Tribuna, Cluj, nr. 7/1984. 


125 


1. 6. Spirale 

Iniţial, această lucrare s-a numit Spirală — piesă pentru pian. Din jurnalul de 
creaţie al compozitorului am aflat că ulterior, în 1968, când era la Veneţia (Vacanze 
Musicali cu Virgilio Mortari), Dan Voiculescu a revenit asupra ei, transformând-o 
într-un ciclu de trei piese, influenţa italiană fiind vizibilă: I — Turnul lui Giotto, II — 
Turnul din Pisa şi II — Columna Traiana. 

Deși nu a publicat-o, Dan Voiculescu a prezentat această lucrare la cenaclul 
Asociaţiei Compozitorilor din Cluj în 21 februarie 1971. 

Prima audiție a fost realizată de către Remus Manoleanu la data de 
5 decembrie 1987, la Ateneul Român din București (Zilele Artei Româneşti — Valori 
camerale româneşti). 


1. 7. Toccata piano 

Compusă în 1989, Toccata piano deschide seria celor patru lucrări de acest 
gen ale lui Dan Voiculescu. 

A fost multiplicată în 1989 şi 1990 la Conservatorul de Muzică „Gheorghe 
Dima” din Cluj-Napoca. În 1995 este publicată la editura Musikverlag 
Gentner&Hartmann din Trossingen — Germania, iar în 2005 la Editura Arpeggione 
din Cluj. 

Prima audiție a fost realizată de Dan Voiculescu în 1989!, iar ulterior a fost 
interpretată de pianiști de referință precum Gerda Türk (4 iunie 1992 — Portret 
componistic Dan Voiculescu, Sala Studio, Academia de Muzică „Gheorghe Dima”) şi 
Remus Manoleanu (22 ianuarie 2001 — Medalion Dan Voiculescu, Aula Palatului 
Cantacuzino, Bucureşti). În ceea ce priveşte înregistrările disponibile, menţionăm 
variantele interpretative aparținând compozitorului (8 octombrie 1989 — Festivalul 
Toamna Muzicală Clujeană) şi profesoarei Gerda Türk (4 iunie 1992 - Profil 
compeonistic Dan Voiculescu, Academia de Muzică „Gheorghe Dima”). 


„Toccata piano se bazează pe o mișcare rapidă generată de repetitivitatea 
variată ca densitate sau organizare interioară a acordurilor. Majoritatea 
acordurilor conţin secunde adăugate, ceea ce le conferă caracterul de 
clustere.”? 

„Jocul clusterelor, diferenţiate ca ambitus, registru și densitate, aduce rafinate 
desfășurări coloristice, care amintesc de un spaţiu folcloric românesc în 
motivică, dar sugerează și o lume sonoră apropiată de muzica electronică prin 
repetitivitate și modulare treptată.”3 


1 cel mai probabil 8 octombrie 1989 — Festivalul Toamna Muzicală Clujeană. 

2 Sanda Hirlav-Maistorovici , op. cit., p. 166. 

3 Romeo Ghircoiaşiu, Referat trimis de Asociaţia Uniunii Compozitorilor Cluj la UCMR, apud Sanda 
Hirlav-Maistorovici, op. cit., p. 168. 

„Interpreta (Gerda Tiirk n.n.) din această seară a lucrării o recomandă ca pe 
«una dintre cele mai frumoase lucrări ale muzicii româneşti din ultima 
vreme» și se declară impresionată de «forma elevat stilizată, de rafinamentul 
pianistic extraordinar». Lucrarea se desfășoară potrivnic ideii de toccată 
(grandilocventă în exprimare, zgomotoasă, de virtuozitate tehnică), într-o 
atmosferă diafană, de farmec, de lirism deosebit. În cadrul unei forme de 
sonată, cu intensitatea centrată pe nuanţe de piano, ideea repetitivă care stă la 
baza construcției genului de toccată se realizează prin asimetrie.”! 


1. 8. Toccata armonica 


TOCCATA ARMONICA 


Feci acer w% Myr miii a rpi ipate, Am la P 
R gyon iehi me Arie Dica, manta La pis ii 
pom teal Za tea ae eră m pta 


Cpa pd, ad libitum 


Facsimil? 

Datată din 1991, Toccata armonica se înscrie cu succes pe lista celor mai 
abordate lucrări pianistice din creaţia lui Dan Voiculescu. 

Toccata armonica a fost tipărită la Conservatorul de Muzică „Gheorghe 
Dima” în 1992, iar în 1993 la editura Musikverlag Gentner& Hartmann din Trossingen 
- Germania. În 2005, alături de Toccata piano, este tipărită la Editura Arpeggione din 
Cluj. 

Lucrarea a intrat în repertoriul pianiștilor Ninuca Oşanu-Pop, Remus 
Manoleanu, Oana Rădulescu Velcovici și alţii, însă nu am găsit informații cu 
privire la prima sa audiție. Există înregistrări cu Dan Voiculescu’, Ninuca Oşanu- 
Pop (4 iunie 1992 — Profil componistic Dan Voiculescu, Academia de Muzică 


1 Doina Haplea — extras din programul de sală a recitalului Profil componistic — Dan Voiculescu, AMGD, 4 
iunie, 1992. 

2 ADV, cutia 30. 

3 ADV, cutia 59 (pe coperta benzii nu există informaţii privind anul şi locul interpretării piesei); lucrarea 
a fost interpretată şi în cadrul emisiunii Amfiteatrul muzelor — Ilinca Dumitrescu şi invitații săi: Dan 
Voiculescu, Fundaţia România de mâine, Televiziunea România de mâine, Bucureşti, 18.01.2009. 

„Gheorghe Dima”), Remus Manoleanu (13 octombrie 1992 — Festivalul Toamna 
Muzicală Clujeană) şi Mira Gavriş (17 mai 2012 — Recital aniversar Fundația 
Sigismund Toduţă — 20 de ani). 


„Toccata armonica dislocă spaţiul formei într-o ambianţă heterofonică având 
multe latenţe coloristice! şi nu diferă ca manieră de scriitură de lucrarea 
anterioară.” 

„Aceeași aplecare spre acorduri conținând secunde adăugate repetate de un 
număr de ori specificat de autor deasupra fiecărui acord, din care rezultă o 
asimetrie dorită în mod expres, specifică de altfel și stilului parlando rubato din 
folclor.”? 


1. 9. Toccata robotica 

Cea de-a treia toccată a fost compusă de Dan Voiculescu în 1993. A fost 
trimisă spre tipar la editura Musikverlag Gentner&Hartmann din Trossingen — 
Germania și în 2005, alături de Toccata piano şi Toccata armonica, la Editura 
Arpeggione din Cluj. 

Mai puţin cunoscută decât antecedentele și mai problematică din punct de 
vedere tehnic, Toccata robotica a fost mai puţin abordată de către pianiștii interpreți. 
Lucrarea a fost interpretată în primă audiție de Dan Voiculescu la 12 octombrie 
1993, în cadrul Festivalului Toamna Muzicală Clujeană: Panoramic componistic 
contemporan II — Din creația compozitorilor clujeni însă, din păcate, nu s-a păstrat nici 
un document interpretativ al acestei lucrări. 


„Autorul concepe mici moduli ritmico-melodico-armonici [...]. Sunetul incipit 
este la, iar acordurile cu secunde adăugate sunt prezente peste tot, ca 
adevărate embleme stilistice. Modulii care valorifică parametrul melodic sunt 
adevărate «formule populare» (după terminologia propusă de Liviu Comes) 
de joc.”3 


1. 10. Mozart-Kadenz, Cadenţă la un concert imaginar de Mozart 

Datând din 1999, această piesă a fost scrisă în perioada de maturitate 
componistică a lui Dan Voiculescu, reprezentând astfel mai mult decât un simplu 
exerciţiu de stil. 

Cadenţa la un concert imaginar de Mozart se găseşte în facsimil la biblioteca 
Academia de Muzică „Gheorghe Dima” din Cluj-Napoca în volumul Lucrări 
pianistice+ de Dan Voiculescu, apărut în 2005. 


1 E. Cornescu , Profil componistic: Dan Voiculescu, în „Adevărul de Cluj”, 17 iunie, 1992. 
2 Sanda Hirlav-Maistorovici , op. cit. p. 169. 

3 Sanda Hirlav-Maistorovici, op. cit., p. 169. 

4 5595/Illa, inv. 193.115. 

În urma cercetării documentate!, spre deosebire de alte lucrări, am 
constatat că nu există nici o informaţie legată de prima audiție sau de alte 
interpretări ale Cadenţei la un concert imaginar de Mozart. Avem aşadar satisfacția de 
a fi oferit publicului atât prima audiție cât și reluări ulterioare în diferite reuniuni 
artistice în cadrul cărora am interpretat-o (17 mai 2012 la Fundaţia „Sigismund 
Toduţă” în cadrul recitalului dedicat aniversării a 20 de ani de la deschiderea Casei 
memoriale Sigismund Toduţă; 21 mai 2012 la Academia de Muzică „Gheorghe 
Dima” în cadrul recitalului de absolvire a studiilor universitare de masterat; 
21 ianuarie 2013 la Academia de Muzică „Gheorghe Dima” în cadrul Recitalului- 
examen la disciplina Stilistica interpretării muzicale, 23 martie 2013 la Academia de 
Muzică „Gheorghe Dima” în cadrul recitalului Ambasadorii muzicii) piesa 
bucurându-se de fiecare dată de mult succes. 


1. 11. Enunţuri 

Enunţuri — 32 de aforisme pentru pian (forme-moment)? datează din anul 2000. 

La biblioteca Academiei de Muzică „Gheorghe Dima” lucrarea se găsește 
doar în facsimil, în acelaşi volum cu Mozart-Kadenz. 

Prima audiție a fost realizată la 8 noiembrie 2000 de către Dan Voiculescu, 
în cadrul Festivalului Toamna Muzicală Clujeană. Un an mai târziu lucrarea a fost 
interpretată la București de către pianistul Remus Manoleanu, într-un recital 
Medalion Dan Voiculescu. 


1.12. Toccata quarta per una mano 

Datată din 2004, Toccata quarta per una mano este ultima din seria celor 
compuse de Dan Voiculescu. A fost publicată în 2005 la Editura Arpeggione, 
încheind astfel volumul de toccate pentru pian. 

În ceea ce priveşte parcursul său interpretativ, nu am găsit informații 
despre prima audiție. Lucrarea a fost interpretată la București de Oana Rădulescu 
Velcovici, la 30 martie 2009, în Aula Palatului Cantacuzino. 


1 Jurnalul de creaţie, documente, pliante şi programe de sală din ADV, înregistrări găsite la FST şi la 
Studioul acustic al AMGD. 

2 Aşa apare titlul complet în jurnalul de creaţie de la Fundaţia „Sigismund Toduţă”; pe partitură este 
notat doar Enunţuri; la Viorel Cosma apare Enunţuri — 32 de aforisme pentru pian fără menţiunea „forme- 
moment”; la Bianca Temeş cele 32 de aforisme pentru pian sunt catalogate ca altă lucrare, ce datează din 
2003. 

1. 13. Canonica 


CANONICA 


FOR PIANO SOLO 
PENTRU PIANO SOLO 


DAN 
VOICULESCU 


bin cade zii la G ala 


în ek atit pa ti gust 


mn ete nat; 
a la Tik >< 
Coperta partiturii!, exemplar personal 

Ciclul de 24 de noi explorări ale canonului? — Canonica — datează din 2004, 
reprezintă ultimul opus al creației pianistice a lui Dan Voiculescu și este dedicat 
profesoarei Gerda Türk. 

Prima audiție integrală a acestui ciclu a fost făcută în 2009, la Cluj-Napoca, 
în Sala Festivă a Liceului de Muzică Sigismund Toduţă, de către elevi şi studenţi 
pianiști clujeni (printre care și autoarea prezentei disertaţii — nr. 10 Canon în cvarte), 
în concertul In memoriam Gerda Tiirk. Ulterior, canoanele au fost interpretate și 
selectiv de pianista Oana Velcovici-Rădulescu (în emisiunea Amfiteatrul muzelor — 
Ilinca Dumitrescu şi invitații săi: Dan Voiculescu, Fundaţia România de mâine, 
Televiziunea România de mâine, Bucureşti, 18.01.2009) şi de Horia Maxim (Concert 
omagial Dan Voiculescu, Aula Muzeului Naţional George Enescu, București, ianuarie 


2010). 


„Așa cum ne apare ciclul Canonica, acesta este o replică românească inedită, 
măiestrită, la Clavecinul bine temperat al lui J. S. Bach, o curajoasă întreprindere 
şi demonstraţie de măiestrie. Privit dintr-o perspectivă didactică, ciclul celor 24 


1 Editura Arpeggione, 2005. 

2 Ilinca Dumitrescu — emisiunea Amfiteatrul muzelor — Ilinca Dumitrescu şi invitații săi: Dan Voiculescu, 
Fundaţia România de mâine, Televiziunea România de mâine, Bucureşti, 18.01.2009. 

3 Nu avem o dată exactă, informaţia este preluată din articolul Corinei Bura — Medalion Dan Voiculescu, 
în „Actualitatea muzicală”, nr. 1, Bucureşti, ianuarie, 2010. 

de Canoane apare ca un curs practic de polifonie contemporană, axat pe o 
tehnică dată: canonul.”! 


2. Perspectivă generală asupra unor coordonate de stil și limbaj muzical în 
creația pianistică a lui Dan Voiculescu 


[...] pentru desprinderea unor particularități de 
stil — dacă ele există — sunt chemați alții să le descifreze: 
muzicologii, analiştii, criticii? 


Prin studiile în străinătate şi contactul cu reprezentanţi de seamă ai 
curentelor secolului XX, Dan Voiculescu a asimilat elementele limbajului muzical 
universal modern, pe care le utilizează într-o scriitură care păstrează legătura cu 
tradiţia. Creaţia sa îmbină astfel, în mod armonios, „diferite climate melodice 
care-şi dau întâlnire în creația muzicală românească contemporană”?. 

Întrucât limbajul muzical contemporan pune probleme complexe, ne vom 
limita la câteva coordonate principale recognoscibile în creația pianistică a lui Dan 
Voiculescu. 


2.1. Despre sintaxa muzicală şi procedee de creație 

Pentru identificarea unor parametri referitori la tehnicile de compoziţie ale 
lui Dan Voiculescu, vom folosi termenul de sintaxă muzicală în accepțiunea lui 
Ştefan Niculescu: 


„[...] fenomenele sintactice sunt relaţii între obiectele sonore, relaţii care 
oarecum ignorează (sau pot lua naștere aproape indiferent de) natura acelor 
obiecte. Scopul unei teorii a sintaxei este studiul sistematic al acestor relații: se 
obţine astfel o sintaxă abstractă, fundament al gândirii formative în muzică. 
Trecerea la multiplele sintaxe reale, întâlnite în diferite culturi, epoci sau 
stiluri, se poate face apoi prin formularea unor restricții depinzând în principal 
de natura obiectelor intrate în relaţie. Sintaxele reale sunt astfel cazuri 
particulare ale sintaxei abstracte.”+ Astfel: „în tradiţiile europene, s-au 


1 Constanţa Cristescu, Dan Voiculescu — invitatul duminical al Ilincăi Dumitrescu, Cronică muzicală on-line, 
19 ianuarie, 2009, www.cimec.ro/Muzica/Cronici/ConstantaCristescu17.htm . 

2 Oleg Garaz, De vorbă cu compozitorul Dan Voiculescu, în revista „Tribuna”, Nr. 11-12,16-31 martie 1999, 
Cluj-Napoca. 

3 Vasile Herman, Probleme de limbaj în muzica românească contemporană, „Lucrări de muzicologie”, vol. 1, 
1965, Conservatorul de Muzică „Gheorghe Dima”, Cluj-Napoca, p. 15. 

4 Ştefan Niculescu, Reflecţii despre muzică, Editura Muzicală, Bucureşti, 1980, p. 279. 

cristalizat până azi patru categorii sintactice distincte și ireductibile una la 
oricare alta: monodia, omofonia, polifonia și heterofonia”!. 
Polifonia este substanța limbajului muzical al lui Dan Voiculescu. 
În creaţia sa întâlnim diverse tipuri de polifonie, precum: 
- polifonie contrapunctică - o voce primează iar cealaltă aduce un contrast melodic 
şi ritmic complementar cu aceasta: 


Exemplul 1: Fabule III, măsurile 9-11 


oo p Pe 


- contrapunctare ostinată - „se realizează prin repetarea unei celule melodico- 
ritmice de dimensiuni mici, formând prin adiționare un plan în jurul unei linii 
melodice principale”?. 


Exemplul 2: Dialoguri III, fragment 


sf ffi come un'appoggiatura ) 


E- zi 354 > zfs E 


1 Idem p. 281. 
2 Dan Voiculescu, Polifonia secolului XX, Editura Muzicală, București, 2005, p. 13. 

- polifonie răsturnabilă (contrapunct dublu) şi imitație: 


Exemplul 3: Dialoguri |, fragment 


DIALOGURI 


| DAN VOICULESCU 
4 (1955) 
zt 


; a... ..... LA 


Comodo (rubato } 


Allegro moderato 


- polifonie heterogenă liberă — mai des întâlnită — unde vorbim despre mai multe 
personaje melodice care sunt de egală importanţă și nu se află într-un raport 
contrapunctic, „caz în care orizontalitatea depășește ca importanţă verticalitatea, 
iar rolul coordonator al armoniei trece pe al doilea plan”!. 

Există două subiecte melodice independente: 


1 Idem p. 24. 

Exemplul 4: Dialoguri IV, fragment 


Atlegro moderalo 


- polifonie imitativă — „ponderea acestui procedeu în formele polifonice (canon, 
invenţiune, fugă), care nu şi-au pierdut valabilitatea în condiţiile unei reale 
creativități, subliniază ideea continuității, a legăturii fireşti dintre tradiţie şi 
inovaţie [...] străvechiul concept al imitaţiei și-a lărgit aria de existenţă în muzica 
modernă”. 

Ciclul Canonica, deşi este o veritabilă demonstrație de măiestrie şi o 
adevărată artă a canonului, „nu lasă deloc impresia unei pastişe tehnice după 
tipare preexistente”2?. Pornind de la variaţia intervalelor și a distanțelor de timp 
între guida şi consecventa până la organizarea complexă a materialului muzical și 
prezența unor axe de simetrie de diferite tipuri — toate adaptate unui limbaj 
specific secolului al XX-lea, Dan Voiculescu utilizează numeroase procedee, 
precizate chiar în titlul pieselor: 

1. Canon la octavă 

2. Canon în oglindă 

3. Canon la terță - în formă de invențiune 

4. Canon în terțe — la cvartă 

5. Canon heterofonic la unison 

6. Canon cu recurente mici şi mari 

7. Canon la cvintă micşorată 

8. Canon la secundă și septimă 

9. Canon-stretto la sextă (cu o voce adăugată) 

10. Canon în cvarte 

11. Canon cu polimetrie, la decimă 

12. Canon variabil 

13. Canon perpetuu 

14. Canon strofic 

15. Canon în sexte — la sextă mică 

16. Canon la secundă mică — cu axă de simetrie 


1 Idem p. 42. 
2 Idem p. 79. 

17. Canon cu axă de simetrie — în contrapunct dublu recurent 
18. Canon în cvinte — la decimă 

19. Canon în secunde — la sextă mare 

20. Canon la cvintă micşorată, pe bas ostinat 

21. Canon în augmentare — cu contrapunct dublu 

22. Canon liber — în ecou, la diferite intervale 

23. Canon dublu — în oglindă 

24. Canon cu variațiuni 


În creaţia sa pianistică mai întâlnim şi alte forme de sintaxă muzicală, ca de 
pildă: 
- monodia — pe care Ștefan Niculescu o definește ca fiind o „distribuţie orizontală 
(juxtapunere) de obiecte sonore”! — procedeu inedit pentru un instrument polifonic 
precum pianul, folosit în revers față de polifonia latentă din sonatele solo pentru 
instrumente monodice (de exemplu în Sonata a 3-a pentru flaut solo). 


Exemplul 5: Toccata quarta per una mano, fragment 


Giusto, spiritoso 


- heterofonia -— „heterofonia se naşte din execuţia colectivă a unei monodii, când 
apar diferite variante (rezumative sau, dimpotrivă, ornamentale, dezvoltătoare) 
suprapuse unei idei melodice”? — ilustrată de exemplu în Canon heterofonic unde 
Dan Voiculescu se „joacă” nu doar cu procedeul în sine, dar și cu dihotomia 
terminologică (canon — regulă strictă, heterofonia — libertate ritmico-melodică): 


1 Notă: Ştefan Niculescu numeşte obiecte sonore fenomenele acustice cu care se operează în muzică (sunete 
propriu zise sau conglomerate de frecvențe care să fie percepute ca atare). 
2 Dan Voiculescu, Polifonia secolului XX, Editura Muzicală, Bucureşti, 2005, p. 94. 

Exemplul 6: Canon heterofonic la unison, fragment 


Heterophonic unison canon 
Canon heterofonic la unison 


Lento, rubato, con rafinamento 


—3- 


e === 
II = 
PP, sempre in eco yei 3 


=== === 


Dan Voiculescu a integrat în lucrările sale pianistice și diverse forme de 
aleatorism. Acest curent, apărut ca o replică la determinismul pur, vine în sprijinul 
dezvoltării creativității interpretului - care este pus în situația de a improviza, de 
cele mai multe ori după reguli prestabilite. Muzica aleatorică este 

„O muzică supusă hazardului [...]. Din perspectiva nivelurilor la care operează 
indeterminarea, se pot distinge două tipuri de situații: 

1. Compozitorul își consideră formulată lucrarea odată cu precizarea 
structurilor, lăsând interpretului, în măsură mai mare sau mai redusă, 
libertatea modului de articulare și de suprapunere a acelor structuri, precum și 
opţiunea asupra duratei operei. 

2. Compozitorul propune un plan ferm pentru macrostructura piesei, 
interpretul având de concretizat nivelul microstructural sau având variate 
opţiuni pentru configurarea detaliilor la specia de evenimente pe care le 
articulează în cadrul acelui plan ferm [...]”!. 

Pentru secțiunile improvizatorice, compozitorii au apelat la diverse 
reprezentări grafice, notații extramuzicale sau chiar și la Textcomposition. Pornind 
de la cvasi-libertatea interpretului în alegerea tempo-ului execuţiei unei lucrări 
muzicale, în creaţia pianistică a lui Dan Voiculescu mai întâlnim: 

- sunete cu înălțimi neprecizate 


1 Dicționar de termeni muzicali, Editura Ştiinţifică şi Enciclopedică, Bucureşti, 1984. 

Exemplul 7: Toccata robotica, fragment 


(con Ped) 
- acorduri cu sunete la alegere 


Exemplul 8: Sonata pentru pian, fragment 


- sunete cu înălțimi libere 


Exemplul 9: Enunţuri, fragment 


Het rito, ip eitu vso 
| 


A A % A 


| x i 


- grafia specială din Toccata armonica 

Exemplul 10: Toccata armonica, fragment 


TOCCATA ARMONICA l 


m mT meiit h yi ipate Jan PA Lea 
Sp imefica me Aria Dita. want pr d lAa 
n je % 3 


K = 
[84 


Acu | Aderca dew (armene. per iai al A Fenit uysal 


her 
4 
pa 


Cok pd. ad lihi tata 
Fiecare acord se repetă în optimi egale, în grupări simetrice sau asimetrice. 
Numărul repetărilor este dat prin cifrele scrise între portative. Acest număr 


poate fi văzut în mod relativ; el poate fi mărit, însă nu micşorat! 
Aleatorismul este folosit şi ca procedeu de educație muzicală. 
În volumele Cărții fără sfârşit, Dan Voiculescu încurajează elevul spre a 
participa activ atât la actul interpretativ, cât mai ales la actul componistic, 
prin implicarea directă în conceperea materialului muzical, evitând astfel 
simpla execuție instrumentală. Iată un exemplu de Textcomposition: 


Exemplul 11: Carte fără sfârşit, volumul II, fragment 


75, PIESĂ IMAGINATIVĂ 


Li 


Inchipuiţi-vă că tocmai începe să plouă, Cîntaţi 
lent, 


„ da început mat 
apoi potrivit de repede, cu ambele mfini, sunete diaparate, nu- 
mai rareori simultane, cu degetele harnice - în registrul superior, 
Piano, Ploaia se întțeţeşte,,. Winile coboară puţin spre regiutrul me- 


din al pianului, cu aceeaşi acţiune, Pe alocuri încep să se audă gi 
secunde simultane (fie mari, fie mici). 


1 Indicaţia compozitorului. 

2.2. Despre genuri abordate şi particularităţi de formă 

În mare parte, creaţia pentru pian a lui Dan Voiculescu se caracterizează 
prin dimensiuni reduse (ca timp şi spaţiu), dar cu un conţinut ideatic concentrat. 
Deşi nu a abordat paleta formelor specifice genului miniatural (așa cum se regăsesc 
acestea reprezentate cu precădere în Baroc sau Romantism) şi a scris doar trei 
cicluri de piese mici (ca tipologie a genului), ne permitem să spunem că și restul 
lucrărilor sunt de fapt replici în miniatură a unor forme mai mari (deci 
microforme), argumentul nostru fiind legat de aspectul temporal al lucrărilor. 

Absența indicației metronomice (excepţie făcând miniatura Croquis care 
are indicația Andante ð = 60-63 şi Toccata armonica J= cca.120) este compensată de 
cele mai multe ori cu specificarea duratei în care se desfășoară piesa, precizată de 
autor la finalul lucrării: 


Exemplul 12: Sonata pentru pian: cca. 5’ 


Din interpretările proprii și înregistrările disponibile mai completăm: 
Ciclul Fabule interpretat integral: ~ 5'44” 
Ciclul Dialoguri interpretat integral: ~ 3'40"” 
Mozart-Kadenz: ~ 3'43" 
Toccata armonica": ~ 640" — 837" 
Toccata piano: ~ 7 
Enunţuri: ~ 10706" 

Ciclul Canonica este alcătuit din 24 de canoane de întindere mică, care se 
pot interpreta și individual. În medie, canoanele au în jur de 35 de măsuri — 
extremele fiind nr. 7 Canon la cvintă micşorată (20 măsuri, Allegro molto ritmico) şi 
nr. 9 Canon-stretto la sextă (cu voce adăugată) — Omagiu lui Bach (70 măsuri, Pensieroso, 
în măsură Alla breve). 

Secolul al XX-lea, în special prin reprezentanţii celei de-a doua școli 
vieneze, dar şi prin exponenţi ai școlilor naţionale moderne, s-a evidenţiat, nu de 
puţine ori, prin revigorarea tehnicilor și formelor polifonice (passacaglia, fuga, 
canonul) pe care le-a adaptat exigenţelor limbajului modern. Prin formarea sa de 
polifonist şi afinitatea pentru epoca Barocului muzical (manifestată și în 
preocupările sale pedagogice și de cercetare muzicologică), Dan Voiculescu 
abordează în mare parte genuri și forme polifonice specifice sau care își au originea 
în epoca Barocului, pe care le adaptează contextului contemporan. 

Aşa cum am demonstrat în paragraful anterior, creaţia sa pianistică stă sub 
auspiciile genului miniatural, şi însumează o serie de piese — „într-o impresionantă 
mulțime de variante de concepţie”? (piesa — „nume generic pentru o compoziție 
muzicală instrumentală sau vocală, de obicei miniaturală”3). Acestea sunt de sine 
stătătoare (Croquis, Sonanţe, Cadenţa la un concert imaginar de Mozart) sau grupate în 
cicluri (Fabule, Dialoguri, Spirale, Canonica). Deşi Fabulele și Dialogurile au mai fost 
interpretate și publicate individual! (piesele componente având o oarecare 
autonomie), abordarea lor integrală contribuie la realizarea unei continuități a ideii 
artistice şi la unificarea ciclului. Astfel, putem observa că ordonarea mișcărilor 
acestor cicluri nu este întâmplătoare (de pildă la Fabule: repede — lent — repede — 
lent — repede), iar alternanța tempo-urilor, caracterele dansante și contrastele 
tematice aduc aminte de principiul suitei. Referitor la forma acestor piese, 
întâlnim atât forme deschise, construite pe baza prelucrării unuia sau mai multor 


1 În această lucrare, datorită aleatorismului, timpul este variabil, depinzând de concepţia interpretului. 

2 Dan Voiculescu -— citat din Jurnal de creație, ADV. 

3 Dicționar de termeni muzicali, Editura Ştiinţifică şi Enciclopedică, Bucureşti, 1984. 

4 Fabula III în Sorremennaia ruminskaia forte piannaia muzica dlia detei i innoşestva, Sovetski Kompozitor 
(Moskova),1975; Fabula IV în volumul Rumänische Klavier miniaturen für Kinder Jugendliche (Heraus- 
gegeben von Liviu Comes), Editura Peters (Leipzig), 1976. 

motive tematice, cât și forme strofice, cu reluare variată (de ex. Sonanțe — A-A-B). În 
orice caz, prin prezența unor structuri repetitive şi a unor tehnici de scriitură 
imitativă se simte preocuparea autorului pentru construcţia echilibrat proporţio- 
nată, pentru simetrie. Un alt aspect caracteristic îl reprezintă absenţa cadenţei 
finale, muzica terminându-se neașteptat, uneori printr-un sunet (corespunzător 
unui semn de punctuație). 

O abordare modernă și interesantă a noțiunii de ciclu este reprezentată de 
Enunţuri!, ale căror 32 de segmente sunt separate prin bară dublă, însă nu pot fi 
interpretate individual: 


Exemplul 13: Enunţuri, fragment 


d ai num 
Senplie ! Site 


1 Dan Voiculescu a menţionat această piesă ca fiind un „ciclu”, v. Cuvântul compozitorului. 

=== = PI a e 


— la 


_. —— x t3 a | 
= e z E | 


Prin dimensiunea sa amplă și prin faptul că însumează piese de același 
gen, ciclul Canonica poate fi interpretat și fragmentar (noţiunea de ciclu reprezen- 
tând, în acest caz, înglobarea mai multor piese de același gen), alegerea canoanelor 
rămânând la latitudinea interpretului. Desigur că forma acestor piese (care era 
frecvent practicată în Baroc) este cea strictă de canon („formă contrapunctică 
având la bază un proces imitativ riguros continuu [...] care prinde în acțiunea 
imitativă întreaga desfăşurare melodică. Canonul poate constitui o piesă de sine 
stătătoare sau o parte dintr-o lucrare mai mare”!). 

Privită din perspectiva structurii și specificului ei, Cadenţa la un concert 
imaginar de Mozart este o piesă care întruneşte caracteristicile unei fantezii? 
respectând în același timp tipicul cadenţei (caracterul demonstrativ al virtuozităţii 
instrumentale, gradarea construcției muzicale și a problemelor tehnice şi 
prelucrarea materialului tematic al părţii de concert). Deși nu prezintă toate 
caracteristicile unei parafraze (de unde, probabil şi specificaţia autorului de 
„concert imaginar”), lucrarea este scrisă în maniera folosirii stilemelor specifice 
clasicismului vienez, mai precis în stilul mozartian inconfundabil, iar prin prezența 
unor elemente de surpriză muzicală, ne permitem să îi atribuim acestei lucrări și 
caracterul de parodie’. 

Un alt gen abordat de Dan Voiculescu, cu origini în secolele XV-XVI, dar 
valorificat de-a lungul istoriei muzicii este cel de toccată. Fiind o lucrare muzicală 
de virtuozitate solistică, destinată instrumentelor cu claviatură, și în același timp 


1 Dicţionar de termeni muzicali, Editura Ştiinţifică şi Enciclopedică, Bucureşti, 1984. 

2 fantezie — lucrare instrumentală cu formă liberă; [...] lucrare construită pe teme muzicale preexistente; 
Dicţionar de termeni muzicali, Editura ştiinţifică şi enciclopedică, Bucureşti, 1984. 

3 parodie — piesă cu caracter de glumă muzicală, în care se parafrazează una sau mai multe teme, 
dându-li-se un sens humoristic; Dicţionar de termeni muzicali, Editura ştiinţifică şi enciclopedică, 
Bucureşti, 1984. 

având o structură liberă, toccata s-a bucurat de-a lungul timpului de diverse 
abordări stilistice. „Toccata modernă, puternic influențată de stilul pianistic 
romantic, solicită în cel mai înalt grad virtuozitatea interpretului, rămânând o piesă 
independentă (ex. Prokofiev sau Constantinescu) sau ca parte de ciclu”!. Cele patru 
toccate din creația lui Dan Voiculescu se încadrează în tipologia genului prin 
scriitura complexă, mișcarea rapidă și virtuozitatea strălucitoare — care ridică de 
multe ori probleme tehnice — dar și prin elementul improvizatoric. În același timp, 
se fac bine simţite tendințele muzicii secolului XX: „percuţia şi ritmul contribuie 
prin frenezia improvizatorică, dinamismul ritmic şi mai ales acea forță motrică care 
îi este proprie la îmbogățirea mijloacelor de expresie a muzicii veacului nostru. 
Elementul motoric incisiv domină. Factorul ritmic se impune pretutindeni în 
preocupările compozitorilor, fiind socotit ca unul dintre cele mai importante 
mijloace de expresie muzicală”2. 


Exemplul 14: Toccata robotica, fragment 


1 Dicționar de termeni muzicali, Editura Ştiinţifică şi Enciclopedică, Bucureşti, 1984. 
2 Constanţa Mihu, Toccata în literatura pianistică; percuție şi ritm în muzica secolului XX, în „Lucrări de 
muzicologie”, vol. 6, Cluj-Napoca, 1970. 

Nu lipseşte nici elementul de originalitate, Dan Voiculescu inserând elemente 
melodic-folclorice, de multe ori lirice, în contrast cu mișcarea toccatei: 


Exemplul 15: Toccata piano, fragment 


più lento 


> a 


În ceea ce priveşte Sonata pentru pian, aceasta poate fi abordată din două 
perspective: ca gen şi ca formă (noțiunea de sonată „se foloseşte atât pentru 
determinarea unui gen muzical instrumental cât și pentru una dintre cele mai 
complexe forme muzicale”!). Desigur că evoluţia limbajului muzical a determinat o 
transformare atât a genului cât și a tiparului formal, astfel încât începând cu 
secolul al XX-lea are loc o extrapolare a parametrilor de structură (de pildă, pentru 
forma de sonată, absenţa limbajului tonal-funcțional anulează raporturile tonale 
dintre teme şi tiparul modulaţiilor care le individualizau și determinau structura 
părții). „În muzica unde funcţionalitatea este depăşită şi s-au găsit căi noi de 
evoluţie a sintaxei şi limbajului muzical, forma cunoaște în general transformări 
mai profunde care pot duce la totala ei transfigurare sau la punerea ei într-un nou 
tipar”?. Totodată, în epoca contemporană întâlnim mai degrabă un melanj între 
forma şi genul de sonată, componentele ciclului unificându-se de multe ori într-o 
singură parte, care poate avea o construcție formală complexă sau bine reliefată: 
„sonata contemporană pune adesea un accent deosebit pe noţiunea de ciclu, 
respectiv pe ideea genului de sonată, lăsând pe plan secundar realizarea formei”?. 

Totuși, sunt prezente câteva coordonate de bază pe care le regăsim și în 
Sonata pentru pian a lui Dan Voiculescu: 


1 Dumitru Bughici, Dicţionar de forme şi genuri muzicale, Editura Muzicală, Bucureşti, 1974. 
2 Vasile Herman, Probleme de formă în sonata contemporană, în „Lucrări de muzicologie”, vol. 6, Cluj, 1970. 
3 Ibidem. 

- dacă o abordăm din perspectiva terminologică a formei, observăm 
prezența unor alcătuiri celular-motivice care se află într-un raport de contrast de 
expresie melodico-ritmică (tema secundară conţine elemente din tema 1, al căror 
caracter cvasi-cantabile contribuie la realizarea contrastului tematic) 


Exemplul 16: 
tema 1, incisivă, fragmentată tema 2, cvasi-melodică 


== == EAN cad 


mjerna 


= PRE H} = E 


În ansamblul ei, schema ar putea fi: 


A B C Av Bv Coda 
Tema 1 Tema 2 Dezvoltarea Tema 1 Tema 2 
cu un ton mai jos variată 
m. 1-23 m. 24-57 m. 58-91 m. 92-99 m. 100-131 m. 131-156 


- privită din perspectiva genului, deşi este monopartită, sonata conține trei 
articulații bine delimitate, care păstrează tipologia genului (vioi — lent — vioi) iar 
unitatea ciclului este dată şi de reluarea variată în final a blocurilor tematice din 
prima secţiune. Delimitările mișcărilor se desprind atât din identificarea unor 
posibile elemente cadenţiale cât și din indicații de tempo și pauze fragmentare, 
astfel: 


Partea I Partea a II-a Partea a III-a 

Allegro Un poco meno mosso Tempol 
Capriccioso, cvasi recitativo 

m. 1-57 m. 58-91 m. 92-156 

acestei lucrări, însă cu siguranță putem identifica reminiscenţe ale tiparului inițial 

de sonată (atât ca formă cât și ca gen). 


2. 3. Despre metrică şi scriitură ritmică 
In ceea ce privește organizarea materialului muzical într-un sistem metric, 
întâlnim două categorii generale: 

1. Lucrări cu măsuri alternative asimetrice (sunt notate pe parcurs, la 
fiecare schimbare de metru): Fabule, Dialoguri, Sonata pentru pian, Mozart- 
Kadenz 


Exemplul 17: Dialoguri Il, fragment 


In ciclul Canonica, în funcţie de „program”, sunt prezente măsurile simple 
sau compuse, dar și polimetria: 


Exemplul 18: Canon cu polimetrie, la decimă — Omagiu lui Hindemith (nr. 11), 


fragment 
Tempo giusto 


Un caz aparte îl reprezintă Toccata piano — autorul notează măsura, dar 
elimină barele de măsură: 

Exemplul 19: Toccata piano, fragment 


2. Lucrări în care materialul muzical nu este structurat în măsuri: 
Croquis, Sonanțe, Spirale, Toccata armonica, Toccata robotica, Enunţuri, Toccata quarta 
per una mano şi, din ciclul Canonica: Canon heterofonic la unison (nr. 5), Canon variabil 
— Omagiu lui Webern (nr.12), Canon liber — în ecou, la diferite intervale (nr. 22) şi Canon 
cu variațiuni (nr. 24). 


Exemplul 20: Croquis, fragment 


Aceste particularități de metrică conduc către abordări ritmice şi mai 
departe interpretative contrastante: 

- structuri ritmice măsurabile (corespunzătoare sistemelor: divizionar, 
giusto şi aksak) care implică o pulsaţie ritmică riguroasă și care necesită un plus de 
precizie în interpretarea instrumentală: 


Exemplul 21: Dialoguri V, fragment 


Spirituoso 


- structuri ritmice nemăsurabile (corespunzătoare sistemului parlando- 
rubato), care se îndreaptă spre zona cantabilă și care permit o oarecare libertate în 
interpretarea pianistică: 


Exemplul 22: Sonanțe, fragment 


Chiar și începutul de la Toccata quarta, în antiteză cu specificul acestui gen 
muzical, este scris liber: 


Exemplul 23: Toccata quarta, fragment 


2.4. Despre melodicitate 

Evoluţia pianului a determinat explorarea unor noi sonorități instrumen- 
tale, făcând astfel posibilă abordarea unei diversități considerabile sub raportul 
expresiei muzicale. În perioada contemporană pianul a fost tratat mai mult ca un 
instrument de percuție — ritmică complexă, efecte timbrale de contrast, accente 
incisive, efecte speciale ș.a.m.d. În ciuda limbajului încifrat și uneori arid, Dan 
Voiculescu rămâne fidel conceptului de melodicitate. Astfel, regăsim linii melodice 
de o frumoasă expresivitate, de multe ori cu o coloratură cantabilă şi cu rezonanţe 
arhaice: 


Exemplul 24: Enunțuri, fragment 


Leto, AEn milte Zaprezivo 
a LAE Pa DER Ra I: enee neama r- ES a ai 
EOT RAO RER A, ARE DEEE SE ITEC CE A BEE Cazare ARE 


discantul din Toccata armonica 


Liniile sale melodice se pot diferenţia ca având: 
- profil vocal (ambitus restrâns şi o scriitură adaptată posibilităților vocale) 


Exemplul 25: Canon la octavă (nr. 1), fragment 
Semplice, meditativo 


- profil instrumental (ambitus larg și prezența unor elemente de tehnică 
specific instrumentală) 


Exemplul 26: Canon cu axă de simetrie — în contrapunct dublu recurent (nr. 17), 
fragment 


Un aspect caracteristic al scriiturii sale muzicale este reprezentat de 
potenţialul expresiv al secundei (în toate ipostazele sale), valorificat sub diverse 
forme: 

- interval melodic și/sau armonic, în stare directă și/sau în răsturnare, în distribuție 
largă şi/sau strânsă; 

- interval investit cu variate valențe expresive: articulație muzicală diferențiată 
(legato, staccato, tenuto), caracter incisiv/cantabil, dinamică variată, de la p până la 
sff 

Aşadar, secunda devine un idiom melodico-armonic ce se regăseşte constant pe tot 
parcursul evolutiv al creației lui Dan Voiculescu, devenind „gena muzicală” a 
opusurilor sale pianistice. 

Exemplul 27: Spirale, fragment 

2.5. Despre semiografie 

Limbajul muzical contemporan cu ale sale particularități de scriitură a 
impus adaptarea pe măsură a grafiei muzicale. În lucrările pianistice ale lui Dan 
Voiculescu întâlnim: 

- efecte de prelungire a vibraţiilor — sunete lăsate să vibreze (cu ajutorul 
pedalei): 


Exemplul 28: Fabule, II 


== 


- coroană până la stingerea completă a sunetului: 


Exemplul 29: Fabule, III 


- cluster mut: 


Exemplul 30: Fabule, II 


VA 


- cluster cu toată mâna pe clape albe și negre: 


Exemplul 31: Sonata pentru pian 


- clustere lăsate să rezoneze: 

Exemplul 32: Sonanțe 


- cluster flageolet format din rezonanţa clusterului anterior: 


Exemplul 33: Sonanțe 


- arpegieri de la grav spre acut şi de la acut spre grav: 


Exemplul 34: Toccata quarta per una mano 


- ritm fluctuant şi valoare menţiuntă pe durata unei linii orizontale: 


Exemplul 35: Canon liber — în ecou, la diferite intervale (nr. 22) 


44 poco rubato 

- valori foarte rapide: 


Exemplul 36: Sonanţe 


- pauză: 


Concluzii 


Creaţia pianistică a fost o componentă constantă și permanentă în opera 
lui Dan Voiculescu, fiind un domeniu predilect. Prin: 

- publicarea lucrărilor la diverse edituri din ţară și străinătate (din totalul 
de 13 lucrări compuse, 10 au fost publicate, dintre care 5 și în ediţii străine), 

- popularizarea lor în viața de concert, atât de către Dan Voiculescu — 
compozitorul interpret care a realizat în repetate rânduri primele audiții, uneori 
chiar în anul creaţiei — dar şi de pianiști de referință ai școlii româneşti, și 

- existența unor înregistrări care pot fi folosite ca repere interpretative, 
realizate atât din concert cât și în studiouri specializate, 
îndrăznim să afirmăm cu încredere că destinul acestor lucrări s-a conturat frumos 
pe parcursul anilor, ele integrându-se cu succes în sfera creaţiei pianistice 
româneşti de referinţă. 

În ceea ce priveşte concepția componistică a lui Dan Voiculescu, observăm 
în primul rând că toate piesele pentru pian sunt de gen miniatural (durată scurtă, 
între 3'40""! şi 10'06'') chiar dacă vorbim despre lucrările monopartite (Sonata 
pentru pian, toccatele, Cadenţa la un concert imaginar de Mozart, Croquis, Sonanțe) sau 
despre cicluri (Fabule, Dialoguri, Spirale, Enunţuri, Canonica). Mai apoi, se detaşează 
legătura între tradiţie și contemporaneitate -— o altă constantă în viziunea sa 


1 Durata execuţiei unui ciclu în întregime. 

componistică pe care și-a exprimat-o în repetate rânduri. Termenul de „tradiție” 
poate fi privit din două perspective: în primul rând se distinge păstrarea unor 
cutume din epocile stilistice anterioare (începând din Renaștere și cu precădere din 
Baroc) şi, în al doilea rând, se evidenţiază prezenţa unor elemente de etos autohton 
(ornamente de sorginte folclorică, intonaţii doinite, particularități ritmice). Desigur, 
când spunem „contemporaneitate” ne referim la adaptarea elementelor de limbaj 
muzical și la utilizarea unor mijloace tehnice specifice și caracteristice contextului 
muzical actual. 

Astfel, când vorbim despre creaţia pianistică a lui Dan Voiculescu 
remarcăm existența simultană a mai multor straturi, care înseamnă curente, stiluri, 
tendințe! a căror exprimare originală și constantă configurează limbajul 
inconfundabil al compozitorului. 

